মার্ক বার্জেস
মার্ক গর্ডন বার্জেস (ইংরেজি: Mark Burgess; জন্ম: ১৭ জুলাই, ১৯৪৪) অকল্যান্ডে জন্মগ্রহণকারী সাবেক ও বিখ্যাত নিউজিল্যান্ডীয় আন্তর্জাতিক ক্রিকেটার ও ফুটবলার। ১৯৬৮ থেকে ১৯৮১ সময়কালে নিউজিল্যান্ড ক্রিকেট দলের অন্যতম সদস্য ছিলেন তিনি। এছাড়াও, ১৯৭৮ থেকে ১৯৮০ মেয়াদে জাতীয় দলের অধিনায়কের দায়িত্ব পালন করেছেন। ঘরোয়া প্রথম-শ্রেণীর ক্রিকেটে অকল্যান্ডের প্রতিনিধিত্ব করেন তিনি। দলে তিনি মূলতঃ ডানহাতে ব্যাটিং করতেন। পাশাপাশি ডানহাতে অফ ব্রেক বোলিংয়ে পারদর্শীতা দেখিয়েছেন মার্ক বার্জেস।